ลี่ ซง

ลี่ ซง (; เสียชีวิต ค.ศ. 189?) เป็นขันทีราชสำนักและขุนนางชาวจีนในช่วงปลายยุคราชวงศ์ฮั่นตะวันออก เป็นขันทีในกลุ่มสิบเสียงสี (十常侍 ฉือฉางชื่อ) ซึ่งเป็นกลุ่มขันทีที่มีอิทธิพลในรัชสมัยพระเจ้าเลนเต้ (漢靈帝 ฮั่นหลิงตี้) 

 ประวัติ 
ประวัติในช่วงต้นของลี่ ซงไม่เป็นที่ทราบแน่ชัด ในรัชสมัยพระเจ้าเลนเต้ (漢靈帝 ฮั่นหลิงตี้; ครองราชย์ ค.ศ. 168-189) ลี่ ซงได้รับการแต่งตั้งให้มีตำแหน่งเป็นขันทีผู้ถวายงานกลาง (中常侍 จงฉางชื่อ) ได้รับพระราชทานบรรดาศักดิ์ชั้นเฮา (侯 โหว) และได้รับความโปรดปรานอย่างสูงจากพระเจ้าเลนเต้(是時讓、忠及夏惲、郭勝、孫璋、畢嵐、栗嵩、段珪、高望、張恭、韓悝、宋典十二人，皆為中常侍，封侯貴寵，父兄子弟布列州郡，所在貪殘，為人蠹害。) โฮ่วฮั่นชู เล่มที่ 78.

เมื่อ ค.ศ. 189 โฮจิ๋น (何進 เหอ จิ้น) ผู้เป็นมหาขุนพล (大將軍 ต้าเจียงจฺวิน) คิดการจะกำจัดเหล่าขันที เหล่าขันทีจึงตอบโต้โดยการสังหารโฮจิ๋นขณะที่โฮจิ๋นกำลังเข้าพระราชวัง อ้วนเสี้ยว (袁紹 ยฺเหวียน เช่า) จึงนำเหล่าผู้ใต้บังคับบัญชาของโฮจิ๋นบุกเข้าพระราชวังเพื่อกวาดล้างเหล่าขันที ลี่ ซงอาจเสียชีวิตในระหว่างเหตุชุลมุนนี้(六年，帝崩。中軍校尉袁紹說大將軍何進，令誅中官以悅天下。謀泄，讓、忠等因進入省，遂共殺進。而紹勒兵斬忠，捕宦官無少長悉斬之。) โฮ่วฮั่นชู เล่มที่ 78.

ลี่ ซงไม่ปรากฏชื่อในนวนิยายอิงประวัติศาสตร์เรื่อง สามก๊ก (三國演義 ซานกั๋วเหยี่ยนอี้) ที่ประพันธ์ในคริสต์ศตวรรษที่ 14

 ดูเพิ่ม 
 รายชื่อบุคคลในยุคสามก๊ก
 สิบเสียงสี

 หมายเหตุ 

 อ้างอิง 

 บรรณานุกรม 
 ฟ่าน เย่ (คริสต์ศตวรรษที่ 5). โฮ่วฮั่นชู.

หมวดหมู่:ขันทีในยุคราชวงศ์ฮั่น
หมวดหมู่:สิบเสียงสี